**Tudors** (engl. *The Tudors*) on irlantilais-englantilainen historiallinen fiktiivinen televisiosarja, jonka loi Michael Hirst. Sarja perustuu Englannin hallitsija Henrik VIII:een ja on nimetty Tudor-suvun mukaan.

Suomessa sarjaa esitti Nelonen.

Tuotanto
--------

Peace Arch Entertainmen tuotti sarjan Showtimelle yhdessä Reveille Eiren (Irlanti), Working Title Filmsin (Yhdistynyt kuningaskunta) ja CBC:n (Kanada) kanssa. Sarja kuvataan kokonaisuudessaan Irlannissa. Kaksi sarjan ensimmäistä jaksoa debytoivat DirecTV:llä, Time Warnerilla, Netflix:illä, Verizon FiOS:illa, Internet Movie Databasella ja sarjan kotisivuilla ennen sarjan virallista ensiesitystä Showtimella. *Tudors* -sarjan ensi-ilta 1. huhtikuuta 2007 oli Showtimen parhaiten menestynyt kolmeen viimeiseen vuoteen. Huhtikuussa 2007 vahvistettiin, että sarjalle tehdään toinenkin tuotantokausi ja samana kuukautena BBC julkaisi tiedon siitä, että oli ostanut oikeudet sarjan lähettämiseen Yhdistyneen kuningaskunnan televisioverkossa. Yhdistyneessä kuningaskunnassa sarjan esitys alkoi 5. lokakuuta 2007. Kanadassa CBC aloitt sarjan esittämisen 2. lokakuuta 2007.

Sarjan toinen tuotantokausi debytoi Showtimella 30. maaliskuuta 2008 ja BBC:llä 1. elokuuta 2008. Kolmannen tuotantokauden tuottaminen alkoi 16. kesäkuuta 2008 Bray'ssä, Wicklown kreivikunnassa, Irlannissa ja kauden ensi-ilta Showtimella oli 5. huhtikuuta 2009.

Kolmas tuotantokausi debytoi Kanadan CBC:llä 30. syyskuuta 2009 ja seuraavana päivänä ladattavat jaksot julkaistiin Kanadan MoboVibossa.

Showtime vahvisti 13. huhtikuuta 2009, että sarjan neljäs ja samalla viimeinen tuotantokausi sisältää 10 jaksoa jotka esitetään 11. huhtikuuta 2010 alkaen.

Sarjan kansainväliset jakeluoikeudet omistaa *Sony Pictures Television International*.

Juoni
-----

**Varoitus:  Seuraava kirjoitus paljastaa yksityiskohtia juonesta.**
*Tudors* -sarjan ensimmäinen kausi keskittyy Henrik VIII:n hallintakauteen jolloin häneen tehokkuuttaan kuninkaana testaavat kansainväliset konfliktit, poliittiset juonittelut sekä paine miespuolisen perillisen siittämisestä, jonka vuoksi Henrik hylkää vaimonsa Katariina Aragonialaisen Anne Boleynin vuoksi. Henrikillä on myös verkosto salarakkaita, joista Elizabeth Blount synnyttää hänelle pojan, Henrik FitzRoyn.

Toisella kaudella Henrikistä on tullut Englannin kirkon johtaja, Katolisen kirkon kieltäydyttyä tukemasta hänen ja Katariinan eroa. Rooman taistelun aikana Henrik menee salaa naimisiin raskaana olevan Annen kanssa. Annen synnytettyä tyttären ja saadessa keskenmenon Henrikin poikalapsesta Henrikin huomio siirtyy Jane Seymouriin.

Kolmas kausi keskittyy Henrikin avioliittoihin Jane Seymourin ja Anna Kleveläisen kanssa, hänen julmuuteensa Rauhan pyhiinvaelluksen keskeyttämisessä, Thomas Cromwellin tuhoon ja orastavaan suhteeseen "vaarallisen" Katariina Howardin kanssa.

Neljäs tuotantokausi keskittyy Henrikin "myrskyävään suhteeseen kahden viimeisen vaimonsa, Katariina Howardin ja Katariina Parrin kanssa, sekä hänen ajautumiseensa hulluteen."

**Juonipaljastukset päättyvät tähän.**

Näyttelijät
-----------

| Rooli | Näyttelijä | Kaudet |
| --- | --- | --- |
| Henrik VIII, Englannin kuningas | Jonathan Rhys Meyers | 1–4 |
| Charles Brandon, 1. Suffolkin herttua | Henry Cavill | 1–4 |
| Thomas Cromwell, 1. Essexin kreivi | James Frain | 1–3 |
| Thomas More | Jeremy Northam | 1–2 |
| Anna Boleyn | Natalie Dormer | 1–2 |
| Katariina Aragonialainen | Maria Doyle Kennedy | 1–2 |
| Thomas Wolsey, Yorkin arkkipiispa | Sam Neill | 1 |
| Thomas Howard, Norfolkin herttua | Henry Czerny | 1 |
| Sir Anthony Knivert | Callum Blue | 1 |
| Thomas Wyatt | Jamie Thomas King | 1–2 |
| Thomas Boleyn, Wiltshiren kreivi | Nick Dunning | 1–2 |
| Margaret Tudor, Portugalin kuningatar | Gabrielle Anwar | 1 |
| Jane Howard | Slaine Kelly | 1 |
| Jane Seymour | Anita Briem | 2 |
| Annabelle Wallis | 3 |
| Prinsessa Maria | Blathnaid McKeown | 1 |
| Sarah Bolger | 2–4 |
| Thomas Cranmer, Canterburyn arkkipiispa | Hans Matheson | 2 |
| Paavali III, Paavi | Peter O'Toole | 2 |
| Jane Boleyn, Rochfordin varakreivitär | Joanne King | 2–4 |
| Edward Seymour | Max Brown | 2-4 |
| Anna Kleveläinen | Joss Stone | 3–4 |
| Anne Stanhope | Emma Hamilton | 3–4 |
| Shrewsburyn kreivi | Gavin O'Connor | 3 |
| Stephen Gardiner | Simon Ward | 3-4 |
| Sir Francis Bryan | Alan van Sprang | 3–4 |
| Otto Truchsess von Waldburg | Max von Sydow | 3 |
| Sir John Hutton | Roger Ashton-Griffiths | 3 |
| Robert Aske | Gerard McSorley | 3 |
| Reginald Cardinal Pole | Mark Hildreth | 3 |
| Lordi Darcy | Colm Wilkinson | 3 |
| Katariina Howard | Tamzin Merchant | 3–4 |
| Henry Howard, Surreyn kreivi | David O'Hara | 4 |
| Katariina Parr | Joely Richardson | 4 |
| Philip, Bavarian herttua | Colin O’Donoghue | 3 |

Tuotantokaudet
--------------

| Kausi | # jaksoja | Kauden ensiesitys | Kauden viimeinen esitys |
| --- | --- | --- | --- |
| Ensimmäinen tuotantokausi | 10 | 1. huhtikuuta 2007 | 10. kesäkuuta 2007 |
| Toinen tuotantokausi | 10 | 30. maaliskuuta 2008 | 1. kesäkuuta 2008 |
| Kolmas tuotantokausi | 8 | 5. huhtikuuta 2009 | 24. toukokuuta 2009 |
| **Neljäs tuotantokausi** | 10 | 11. huhtikuuta 2010 | 20. kesäkuuta 2010 |

Eroavaisuuksia historiasta
--------------------------

Sarjan tapahtumat eroavat oikeasta historiasta. Hahmojen nimet, suhteet, ulkonäöt ja tapahtumien kulku eroavat paikoin. Kuten sarjan luoja Hirst huomautti; "Showtime palkkasi minut kirjoittamaan viihdettä, saippuaoopperaa, ei historiaa ... Ja me halusimme ihmisten katsovan sitä." Hän lisäsi myös, että osa muutoksista tehtiin tuotannon syistä ja osa estämään katsojien hämmenystä.

Sarjassa tapahtumat yhdistyvät toisiinsa antaen kuvan, että asiat tapahtuivat lähempänä toisiaan kuin oikeasti. Aikaan johon suurin osa sarjan tapahtumista sijoittuu, kuningas Henrik VIII oli jo 33–37-vuotias ja vähintään vuosikymmenen vanhempi kuin Anne Boleyn; he eivät menneet naimisiin ennen kuin Henrik oli 40–42-vuotias. *Tudors*-sarjassa molemmat näyttelijät ovat nuorempia (ja nähtävästi iältään lähempinä toisiaan) ja seurustelu kestää noin 10 jakson verran. Historiallisesti Thomas Wolsey kuoli Leicesterissä matkallaan Lontooseen, kun taas sarjassa hänet vangittiin ja hän teki itsemurhan (vaikka fiktiivinen Henrik vaatiikin, että se täytyy salata). Wolsey kuoli 1530-luvulla, kolme vuotta ennen Henrikin sisaren kuolemaa; sarjassa tapahtumat sijoittuvat huomattavasti lähekkäimmin.

Bessie Blountin ollessa yksi Henrik VIII:n kuuluisista rakastajattarista ja synnytti Henrikille aviottoman pojan (Henrik FitzRoy), historiallisesti Bessien poika ei kuollut pienenä lapsena vaan 17-vuotiaana, vuonna 1536. Blount ei myöskään ollut naimisissa ennen FitzRoyn syntymää.

Palkinnot ja ehdokkuudet
------------------------

*Tudors* oli ehdolla *Golden Globe* -palkinnon saajaksi parhaasta draamasarjasta vuonna 2007. Jonathan Rhys Meyers oli ehdolla parhaan miesnäyttelijän Golden Globe saajaksi roolistaan Henrik VIII:na.

Sarja oli ehdolla kahdeksan *Irish Film and Television Awards* -palkinnon saajaksi vuonna 2008 ja voitti niistä seitsemän, muun muassa parhaan draamasarjan, parhaan miespääosan(Jonathan Rhys Meyers), parjaan miessivuosan (Nick Dunning) ja parhaan naissivuosan palkinnot. Sarja voitti vuonna 2008 Emmy-palkinnon parhaasta puvustuksesta ja myöhemmin kuusi *Irish Film and Television Awards* -palkintoa vuonna 2009.

Lähteet
-------

1. 1 2  "Showtime's *Tudors* continues reign." *Variety*. 12 April 2007. Retrieved 12 May 2008.
2. ↑  "A slightly neutered *Tudors*." *The Toronto Star*. 28 September 2007. Retrieved 12 May 2008.
3. ↑  "Peace Arch(R) Entertainment Announces Renewal of Hit Series *The Tudors*." Money.CNN.com 24 April 2008. Retrieved 12 May 2008.
4. ↑  "Showtime Orders Season Three of *The Tudors*." *The New York Times*. 22 April 2008. Retrieved 12 May 2008.
5. ↑
6. ↑  Showtime renews -- and ends -- *The Tudors*  April 13, 2009. The Live Feed. Viitattu April 14, 2009.
7. ↑  Showtime Picks Up Fourth And Final Season Of *The Tudors*  April 13, 2009. BroadcastingCable.com. Viitattu April 14, 2009.
8. 1 2 3  As established by the series credits and character list on the official website, the character's name is spelled Katherine with a "K" in contrast to the English language spelling "Catherine" usually used for the actual historical figure.
9. ↑  Ask Ausiello: Spoilers on *One Tree Hill*, *Bones*, *SVU*, *Rescue Me*, *House*, *Psych*, *Grey's Anatomy*, *Pushing Daisies*, *Heroes*, and More!  December 10, 2008. EW.com.  Arkistoitu elokuu 20, 2009. Viitattu September 9, 2009.
10. 1 2  *The Tudors*: Season 3, Episode 8 Sho.com.  Arkistoitu joulukuu 8, 2012. Viitattu July 30, 2009.
11. ↑  Showtime's Acclaimed Drama Series *The Tudors* Gets 4th Season Pick-up to End the Saga of Henry VIII  April 13, 2009. Sho.com. Viitattu October 28, 2009.
12. ↑   (Arkistoitu – Internet Archive)
13. ↑  Bellafante, Ginia. "Nasty, but Not So Brutish and Short." *The New York Times*. 28 March 2008. Retrieved 1 August 2008.
14. 1 2 3  Gates, Anita. "The Royal Life (Some Facts Altered)." *The New York Times*. 23 March 2008. Retrieved 1 August 2008.
15. ↑  Hollywood Foreign Press Association 2008 Golden Globe Awards For The Year Ended 31 December 2007 HFPA.  Arkistoitu 15 joulukuu 2007. Viitattu 13.12.2007.
16. ↑  The Irish Film & Television Awards: 2008 Winners - IFTA.ie Retrieved 12 March 2008.

Aiheesta muualla
----------------

* *Tudorsin* virallinen sivusto
* *Tudors* Nelosen sivustolla (Arkistoitu – Internet Archive)
* *Tudors* TV.com-sivustolla (Arkistoitu – Internet Archive)
* Showtimen *Tudors*-wiki